Luis Enrique

Luis Enrique Martínez García (tuntud kui Luis Enrique; ; sündinud 8. mail 1970 Gijónis) on Hispaania endine jalgpallur ja praegune jalgpallitreener.

Enrique on mänginud sellistes klubides nagu Sporting de Gijón, Madridi Real ja Barcelona. Ta tuli mängijana kolm korda Hispaania meistriks ja karika võitjaks. 

Aastatel 2014–2017 juhendas ta Barcelona meeskonda. Klubi peatreenerina võitis ta üheksa karikat, sh 2014–15 hooaja UEFA Meistrite Liiga.

 Klubikarjäär 
Luis Enrique alustas karjääri 1989. aastal Sporting de Gijónis, kus ta mängis 45 mängu ja lõi 17 väravat.

1991. aastal siirdus ta Madridi Reali, kus ta võitis hooajal 1992–93 Hispaania karika ning tuli 1994–95 Hispaania meistriks.

Enrique liitus 1996. aasta suvel Madridi Reali rivaalklubiga Barcelona.

Barcelonaga võitis ta kaheksa aasta jooksul kaks korda La Liga ja Copa del Rey. Kokku mängis ta klubi meeskonnas 300 mängu ning lõi 109 väravat. 

Enrique lõpetas mängijakarjääri 2004. aastal, ta oli selleks ajaks mänginud kõikide klubide ja sarjade peale rohkem kui 500 mängu ja löönud üle 100 värava.

 Koondisekarjäär 
Luis Enrique mängis Hispaania jalgpallikoondises üheksa aasta jooksul 62 korda ja lõi 12 väravat. 

Hispaaniat esindas ta kolmel korral jalgpalli maailmameistrivõistlustel ja ühe korra Euroopa meistrivõistlustel. Ta lõi värava 1994. aasta MM-il Šveitsi vastu ja 1998. aasta MM-il Bulgaaria vastu. 

2000. aastal mängis ta ühe korra Astuuria jalgpallikoondises.

 Treenerikarjäär 
2008. aastal alustas Luis Enrique tööd Barcelona B peatreenerina. 

2011. aastal sai temast Itaalia kõrgliiga klubi AS Roma peatreener.

2013–14 hooajal juhendas ta Hispaania kõrgliiga klubi Celta de Vigo, enne kui naasis Barcelonasse. 

2014–15 hooajal aitas ta Kataloonia klubil võita nii La Liga, Copa del Rey kui ka Meistrite Liiga.

2015–16 hooajal tuli Barcelona Enrique käe all taas Hispaania meistriks ja võitis karika. Meistrite Liigas langeti veerandfinaalis Madridi Atlético vastu.

8. märtsil 2017 tulid katalaanid tagasi Meistrite Liiga kaheksandikfinaalis Paris Saint-Germainiga võõrsil saadud 4:0 kaotusest, võites korduskohtumine Camp Noul 6:1. 27. mail 2017 juhendas ta Barcelona 3:1 võiduni Hispaania karika finaalis Alavésiga.

Aastatel 2018–2019 ning uuesti 2019–2022 juhendas ta Hispaania koondist.

Suvel 2023 sõlmis ta lepingu Prantsusmaa kõrgliiga klubi Paris Saint-Germainiga.

 Mängustiil 
Mängijana oli ta peamiselt parem või ründav poolkaitsja. Samas oli ta tuntud ka mitmekülgsuse poolest, olles mänginud igas positsioonis peale keskkaitsja ja väravavahi.

 Statistika 
Allikas: 
KlubiHooaegLiigaKarikasEuroopaMuuKokkuDivisjonMängeVäravaidMängeVäravaidMängeVäravaidMängeVäravaidMängeVäravaidSporting Gijón1989–90La Liga10–101990–91351493–4417Kokku36149300004517Madridi Real1991–92La Liga2946160–4151992–933426081–4831993–942824160204031994–953542060–4341995–96313008020413Kokku1571518123414021318Barcelona1996–97La Liga351771702051181997–98341863641047251998–99261130312034121999–200019353762033122000–012894196–41162001–0223500156–38112002–031880082–26102003–042431052–305Kokku20773268602770300109Karjäär kokku40010253139428110558144

 Väravad koondises 
Luis Enrique väravad Hispaania koondises#KuupäevStaadionVastaneSkoorTulemusVõistlus1.2. juuli 1994RFK Memorial, Washington, Ameerika Ühendriigid  Šveits2:03:01994. aasta maailmameistrivõistlused2.16. november 1994Sánchez Pizjuán, Seville, Hispaania  Taani3:03:0Euro 1996 valikmäng3.17. detsember 1994Constant Vanden Stock, Brüssel, Belgia  Belgia4:14:1Euro 1996 valikmäng4.4. september 1996Svangaskarð, Toftir, Fääri saared  Fääri saared1:06:21998 MM-i valikmäng5.13. november 1996Heliodoro Rodríguez López, Tenerife, Hispaania  Slovakkia3:14:11998 MM-i valikmäng6.11. oktoober 1997El Molinón, Gijón, Hispaania  Fääri saared1:03:11998 MM-i valikmäng7.3:18.24. juuni 1998Félix Bollaert, Lens, Prantsusmaa  Bulgaaria2:06:11998. aasta maailmameistrivõistlused9.5. juuni 1999El Madrigal, Villarreal, Hispaania  San Marino2:09:0Euro 2000 valikmäng10.6:011.7:012.4. september 1999Ernst Happel, Viin, Austria  Austria3:13:1Euro 2000 valikmäng

 Saavutused 

 Mängijana 
Madridi Real
 La Liga: 1994–95
 Copa del Rey: 1992–93
 Hispaania superkarikas: 1993
Barcelona
 La Liga: 1997–98, 1998–99
 Copa del Rey: 1996–97, 1997–98
 Hispaania superkarikas: 1996
 Euroopa karikavõitjate karikas: 1996–97
 Euroopa superkarikas: 1997
Hispaania
 Olümpiamängud: 1992

 Peatreenerina 
pisi|250x250px|Luis Enrique Barcelona peatreenerina 2014. aastal
Barcelona
 La Liga: 2014–15, 2015–16
 Copa del Rey: 2014–15, 2015–16, 2016–17
 Hispaania superkarikas: 2016
 UEFA Meistrite Liiga: 2014–15
 Euroopa superkarikas: 2015
 Jalgpalliklubide maailmameistrivõistlused: 2015

 Individuaalsed 
FIFA 100

 Viited 

 Välislingid 

Kategooria:Hispaania jalgpallurid
Kategooria:Hispaania jalgpallitreenerid
Kategooria:Sporting de Gijóni mängijad‏‎
Kategooria:Real Madrid CF mängijad
Kategooria:FC Barcelona mängijad
Kategooria:FC Barcelona peatreenerid
Kategooria:La Liga mängijad
Kategooria:Sündinud 1970